Document ID: /roh_data/filtered/fineweb-2-filterrobots_roh.jsonl.gz/43618

La gruppa Landis+Gyr ha fatg l'emprim mez onn da fatschenta 27% damain svieuta. Da l'avrigl fin la fin da settember ha il concern nudà ina svieuta da 623,5 milliuns dollars. Avant in onn ha il constructur da tecnica per mesiraziuns anc fatg ina svieuta da 863 milliuns durant la medema perioda.
Sco quai che Landis+Gyr communitgescha haja la pandemia da corona influenzà fermamain la fatschenta, en spezial pervi da retardaments e lubientschas. L'avust ha il concern annunzià in program da spargn e restructuraziun.